नववर्ष पर गांवों के स्कूलों में बनाएंगे पोस्टकार्ड पर चित्र
चित्तौड़गढ़ | पद्मावतीसेवा संस्थान द्वारा भारतीय नववर्ष पर गांवों के स्कूलों में विद्यार्थियों से पोस्टकार्ड पर चित्र बनवा कर शुभकामना दी जाएगी। संस्थान सचिव बसंतकुमार गोयल ने बताया कि बैठक संस्थान अध्यक्ष प्रहलाद प्रजापत की अध्यक्षता में हुई। जिसमें प्रस्ताव लिया गया कि ग्रामीण अंचल के 100 स्कूलों में पांच हजार पोस्टकार्ड के माध्यम से चित्रकला प्रतियोगिता होगी। इन पोस्टकार्ड पर विद्यार्थी चित्र बनाएंगे, प्रथम, द्वितीय तृतीय आने वालों को पुरस्कृत किया जाएगा। ये पोस्टकार्ड जनप्रतिनिधि, सामाजिक कार्यकर्ता, वरिष्ठ नागरिकों तथा राजकीय अधिकारियों को वितरित करेंगे।
hin_Deva hin_Deva